****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKO VIJEĆE**

KLASA: 810-01/18-01/016

UR.BROJ: 2197/03-02-18-2

Krapinske Toplice, 20.12. 2018.g.

Na temelju članka 17. stavak 1. podstavak 1. Zakona o sustavu civilne zaštite (Narodne novine broj 82/15.) i članka 33. Statuta Općine Krapinske Toplice (Sl.gl. KZŽ br. 16/09, 8A/13., 6/14. i 4/18.) Općinsko vijeće Općine Krapinske Toplice na 14. sjednici održanoj 20.12. 2018.g. donijelo je

**ANALIZU STANJA SUSTAVA CIVILNE ZAŠTITE**

**NA PODRUČJU OPĆINE KRAPINSKE TOPLICE**

**ZA 2018. GODINU**

**I. UVOD**

Sukladno članku 17. Zakona o sustavu civilne zaštite (Narodne novine broj 82/15) Općinsko vijeće Općine Krapinske Toplice kao predstavničko tijelo jedinice lokalne samouprave u obvezi je, jedan put godišnje ili u postupku donošenja Proračuna, razmatrati stanje civilne zaštite na svom području.

Općina kao jedinica lokalne samouprave dužna je organizirati poslove iz samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

**II. ANALIZA STANJA UGROŽENOSTI**

Razmatranje stanja kao prvi korak podrazumijeva analizu stanja ugroženosti stanovništva, te materijalnih i kulturnih dobara, koja procjenjuje moguće oblike opasnosti i prijetnje te njihove moguće posljedice na stanovništvo, materijalna i kulturna dobra, te okoliša iz koje proizlazi sljedeće:

* Najznačajniji potoci na području Općine su Kosteljina i Erpenjšica*.* Veći broj potoka i potočića utječe u potok Kosteljinu. Kosteljina i Erpenjšica pripadaju slivu rijeke Krapine. Najveći udio u potencijalnim štetama čine štete na poplavljenom naselju Vrtnjakovec u čijoj se poplavnoj zoni nalazi do cca 200-tinjak kuća (stambenih i poljoprivrednih objekata) u kojima boravi od 70 do 90 osoba.

U 2018. godini nije bilo proglašenih elementarnih nepogoda zbog **poplava, bujica ili plavljenja**.

* Prema seizmološkoj karti Krapinsko - zagorske županije, za period od 500 godine, područje Općine nalazi se u VIIº - VIIIº seizmičkoj zoni prema MSK ljestvici.

U 2018. godini nije došlo do seizmoloških aktivnosti VIIº niti VIIIº **(potresa).**

* **Požari otvorenog prostora** mogući su na šumskim i poljoprivrednim površinama. U 2018. godini, do 30. 11. bilo je 10 požara otvorenog prostora na području Općine / suha trava i raslinje). Tijekom 2018. godine bilo je sveukupno 35 intervencija vatrogasaca (ispumpavanje bunara, pranje ceste, požar automobila, požar plinske boce, požar dimnjaka, uklanjanje srušenih stabala, otvaranje stambenog prostora i sl.). Izvršeno je jedno kontrolirano spaljivanje.
* U 2018. godini na području Općine nije bila proglašena elementarna nepogoda uzrokovana **sušom**
* U 2018. godini na području Općine nije bila proglašena elementarna nepogoda uzrokovana **olujnim/orkanskim nevremenom**
* Na području Općine Krapinske Toplice trenutno ima 20 evidentiranih **klizišta** koja su u postupku saniranja ili prikupljanja dokumentacije za provedbu saniranja. Tokom 2018. izvršeno je saniranje 4-5 klizišta u raznom obimu ili su u postupku saniranja.
* U 2018. godini **snježne oborine** nisu predstavljale veći problem. Snijeg do visine 50 cm može izazvati poremećaje u opskrbi, cestovnom prometu, osobito u radu hitnih službi. Ugroženi su svi prometni pravci, a osobito ŽC 2155 (Slivonja Jarek-Hršak Breg-Krapinske Toplice-Mala Erpenja-Tuheljske Toplice) i LC 22042 (Klokovec-Oratje-Jalpje).

Nije bila proglašena elementarna nepogoda uslijed snježnih oborina u 2018. godini.

* Pojava **zaleđenih kolnika** može biti uzrokovana meteorološkim pojavama ledene kiše, poledice i površinskog leda. To su izvanredne meteorološke pojave koje u hladno doba godine ugrožavaju promet i ljudsko zdravlje. Posljedica poledica su otežano odvijanje prometa i povećana vjerojatnost pojedinačnih prometnih nesreća. Najugroženije su nerazvrstane ceste zbog otežanog čišćenja zimi, ali i ŽC 2155 (Slivonja Jarek-Hršak Breg-Krapinske Toplice-Mala Erpenja-Tuheljske Toplice) i LC 22042 (Klokovec-Oratje-Jalpje).

U 2018. godini **poledica** nije bila takovih razmjera da bi ugrožavala stanovništvo u većoj mjeri, niti je bila proglašena elementarna nepogoda uslijed poledice.

* **Tuča** je prirodna pojava koja uzrokuje veće ili manje ekonomske štete, rijetka oborina koja pada 2 -3 puta godišnje. U posljednje vrijeme, sve češće su zabilježene tuče u različito doba godine, a njena pojava najviše štete pričinjava poljoprivrednim usjevima, voćarstvu te povrtlarskim kulturama i znatno utječe na smanjenje prinosa tih kultura. Na području Općine u 2018. godini nije bila proglašena elementarna nepogoda zbog posljedica tuče.
* Na području Općine Krapinske Toplicepostoji pet **imaoca opasnih tvari:**
* Aquae vivae d.d.,
* Besednik plin d.o.o.,
* Krass Hotel d.o.o.,
* INA d.d. – BP Krapinske Toplice i
* Specijalna bolnica za medicinsku rehabilitaciju Krapinske Toplice.

Obzirom da postoji nekoliko imaoca opasnih tvari, postoji realna mogućnost nastanka nesreće

sa opasnim tvarima te mogućnost ugrožavanja stanovnika Općine Krapinske Toplice.

U 2018. godini nije bilo akcidenta sa opasnim tvarima na objektima koji posjeduju

opasne tvari.

* Prometnicama Općine Krapinske Toplice ne smije se vršiti **prijevoz opasnih tvari**, osim u slučajevima snabdijevanja lokalnog stanovništva i gospodarskih subjekata. Do imaoca opasnih tvari koji se nalaze na području Općine, kao i do ostalih gospodarskih objekta i stanovništva prevoze se opasne tvari DC 507 te ostalim županijskim i lokalnim cestama Općine Krapinske Toplice.

U 2018. godini nije bilo nesreća sa opasnim tvarima u prometu.

* Republika Hrvatska na svojem području nema nuklearne elektrane, međutim u njenoj neposrednoj blizini nalaze se NE Krško u Sloveniji i NE Pakš u Mađarskoj.

Općina Krapinske Toplice nalazi se u zoni C2 – zoni potencijalne ugroženosti od nuklearne elektrane Krško i ne nalazi se u radijalnim sektorima NE Pakš.

U 2018. godini nije bilo ugroza od **nuklearnog i/ili radiološkog zračenja**.

**III. STANJE SUSTAVA CIVILNE ZAŠTITE**

U provođenju aktivnosti sustava civilne zaštite na području Općine, prvenstveno se angažiraju operativne snage sustava civilne zaštite, te pravne osobe, službe i udruge od interesa za sustav civilne zaštite na području Općine određene Odlukom Općinskog načelnika.

U studenome 2016. godine je,temeljem članka 17., stavak 1., podstavak 3. Zakona o sustavu civilne zaštite („Narodne novine“ br. 82/2015), a u skladu s Procjenom ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Krapinske Toplice, izrađena nova Odluka o određivanju pravnih osoba od interesa za sustav civilne zaštite (KLASA: 810-01/16-01/008; UR.BROJ: 2197/03-02-16-26 od 19.12. 2016. godine).

Operativnim snagama rukovodi i koordinira Općinski načelnik Općine uz stručnu potporu Stožera.

Sukladno članku 20. Zakona o sustavu civilne zaštite (NN broj 82/15) mjere i aktivnosti u sustavu civilne zaštite provode također i operativne snage Hrvatske gorske službe spašavanja, udruge te pravne osobe u sustavu civilne zaštite koje su obrazložene u daljnjem tekstu.

* 1. **STOŽER CIVILNE ZAŠTITE OPĆINE KRAPINSKE TOPLICE**

Sukladno zakonskoj osnovi koja proizlazi iz članka 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera CZ, Općinski načelnik Općine Krapinske Toplice imenovao je Stožer civilne zaštite Općine Krapinske Toplice Odlukom KLASA: 810-01/17-01/006, URBROJ: 2197/03-01-17-9 od 04. srpnja 2017. godine koji broji 8 članova.

Stožer obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Sukladno Smjernicama za razvoj sustava CZ donesenim prošle godine, te u skladu sa Godišnjim planom razvoja sustava CZ, u 2018. godini održana je jedna sjednica Stožera CZ u prostorijama Općine. Na sjednici Stožera donijet je Plan rada Stožere za 2018. godinu, članovi su upoznati s Planom vježbi civilne zaštite u 2018. godini, te upoznati s dokumentima koje Općina treba donijeti temeljem zakonskih odredaba, a to su Procjena rizika i Plan djelovanja civilne zaštite.

Dio članova stožera je uključen u izradu Procjene rizika kroz radnu skupinu koju je imenovao Načelnik.

Tijekom kolovoza je izvršen sastanak radne skupine te su isti upoznati sa nacrtom Procjene rizika, obrađenim rizicima kao i sa rezultatima ocjenjivanja spremnosti Operativnih snaga da na iste reagiraju.

* 1. **VATROGASNA ZAJEDNICA OPĆINE KRAPINSKE TOPLICE**

U Općini Krapinske Toplice osnovana je Vatrogasna zajednica Općine koja u svojem sastavu ima 5 dobrovoljnih vatrogasnih društava:

* DVD Krapinske Toplice,
* DVD Čret,
* DVD Selno,
* DVD Mala Erpenja i
* DVD Specijalna bolnica Krapinske Toplice.

Materijalna i kadrovska opremljenost navedenih DVD-a nabrojana je u dokumentu Procjena ugroženosti od požara za Općinu Krapinske Toplice .

U slučaju požara i dr. elementarnih nepogoda vatrogasci se aktiviraju preko broja 193 (Operativni vatrogasni centar Krapina) ili broja 112 (DUZS u Krapina).

**Tijekom 2018**. godine navedeni DVD-i sa područja Općine Krapinske Toplice učestvovali su u 13 vatrogasnih intervencija od čega 4 dojavljeno putem VOC-a Zabok a ostalo temeljem dojava građana i poduzeća (ispumpavanje bunara, rušenje stabala i sl.). Intervencije su proveli:

* DVD Krapinske Toplice- 13 intervencija
* DVD Čret- 3 intervencije
* DVD Mala Erpenja- 3 intervencije

Ostali DVD-ovi nisu imali intervencija.

Dana 12. svibnja 2018.g. održana je javna pokazna vježba operativne spremnosti vatrogasaca VZO Krapinske Toplice. Na intervenciji je su sudjelovali svi DVD-i sa svojim vozilima kao i Zagorska Javna vatrogasna postrojba.

* 1. **CIVILNA ZAŠTITA OPĆINE KRAPINSKE TOPLICE – POSTROJBA CIVILNE ZAŠTITE I POVJERENICI CIVILNE ZAŠTITE**

Na području Općine Krapinske Toplice osnovana je **Postrojba civilne zaštite opće namjene** „Odlukom o osnivanju i organiziranju postrojbe civilne zaštite opće namjene Općine Krapinske Toplice“, KLASA: 810-01/13-01/02 URBROJ: 2197/03-01-13-1, dana 04.01.2013. godine, koja boja ukupno 40 pripadnika.

Postrojba civilne zaštite opće namjene nije osposobljena za provođenje složenih zadaća zaštite i spašavanja, tako da može provoditi manje složene zadaće (koji ne traže specijalističko znanje) kao što su logistički poslovi, organizacija i provođenje evakuacije, zbrinjavanja i sklanjanja, spašavati plitko zatrpane osobe ili pružati pomoć specijalističkom timu prema uputama specijalista.

Općinski načelnik Općine Krapinske Toplice imenovao je „Odlukom o imenovanju povjerenika i zamjenika povjerenika civilne zaštite Općine Krapinske Toplice“ KLASA: 810-01/15-01/001; URBROJ: 2197/03-01-15-1, dana 14.01.2015. godine 9 (devet) povjerenika civilne zaštite i 9 (devet) zamjenika povjerenika civilne zaštite po mjesnim odborima za područje Općine.

Povjerenici civilne zaštite mobiliziraju se po nalogu Općinskog načelnika Općine putem teklićke službe, putem stručne službe Općine pozivom ili SMS-om i putem medija.

Popis povjerenika civilne zaštite i njihovih zamjenika, sa adresama i brojevima telefona i mobitela, sastavni je dio Odluke o imenovanju povjerenika civilne zaštite.

Tijekom 2018. godine nije bilo pozivanja pripadnika postrojbe civilne zaštite na smotriranje ili vježbe kao ni uključenje iste u eventualnim katastrofama ili velikim nesrećama.

Sukladno članku 2 stavak 4 Pravilnika o vođenju evidencije pripadnika operativnih snaga sustava civilne zaštite Krapinsko-zagorskoj županiji je dostavljena evidencija operativnih snaga.

* 1. **UDRUGE GRAĐANA**

Lovačko društvo „Fazan“ registrirano je na adresi Lovački put 1, Krapinske Toplice, OIB: 14548675612. Ukupno broji 139 članova (volontera). U svom području djelovanja (lovstva) pokriva najveći dio područja koji pripada Općini . Lovačko društvo zastupa i predstavlja predsjednik Ivica Halapir (Broj telefona: 098 9548512 )

Tijekom 2018. godine nije bilo potrebe za uključivanjem Lovačkog društva „Fazan“ u sustav civilne zaštite.

* 1. **PRAVNE OSOBE I OSTALI SUBJEKTI OD INTERESA ZA SUSTAV**

**CIVILNE ZAŠTITE**

Pravne osobe i ostali subjekti od interesa za zaštitu i spašavanje stanovništva, materijalnih i kulturnih dobara Općine Krapinske Toplice su:

1. Specijalna bolnica za medicinsku rehabilitaciju Krapinske Toplice. Gajeva 2, Krapinske Toplice
2. Osnovna škola Krapinske Toplice (sportska dvorana), Zagrebačka 12, Krapinske Toplice (zbrinjavanje ugroženog stanovništva)
3. Krass Hotel d.o.o. ( osiguravanje većih obroka za zbrinuto stanovništvo i zbrinjavanje stanovništva).
4. KRT, obrt za komunalne radove, trgovinu i transport „Vjeko“, Vrtnjakovec 106, Krapinske Toplice ( sanacija terena)
5. GMT obrt za niskogradnju, transport, trgovinu i usluge, Vrtnjakovec 106, Krapinske Toplice

( sanacija terena)

1. NPT obrt za prijevoz, komunalne radove, trgovinu i niskogradnju, Klokovec 266, Krapinske

Toplice ( sanacija terena)

1. Transport „Mladen“, Maturovec 5, Krapinske Toplice (sanacija terena)
2. Transport „Mihaliček“ d.o.o., Oratje 4, Krapinske Toplice (sanacija terena

Tijekom 2018. godine nije bilo potrebe za uključivanjem, pozivanjem niti smotriranjem pravnih osoba i ostalih sudionika u sustavu civilne zaštite.

* 1. **HRVATSKA GORSKA SLUŽBA SPAŠAVANJA - STANICA KRAPINA**

Hrvatska gorska služba spašavanje je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad HGSS definiran je Zakonom o Hrvatskoj gorskoj službi spašavanja (NN 79/06) te Zakonom i izmjenama i dopunama Zakona o Hrvatskoj gorskoj službi spašavanja koji je stupio na snagu 21. 10. 2015. godine (NN broj 110/15) – u daljnjem tekstu: Zakon.

Temeljem navedenog Zakona, HGSS je prepoznata kao operativna snaga spašavanja i zaštite ljudskih života obzirom da se time bavi kao svojom redovitom djelatnošću.

Program aktivnosti HGSS – stanice Krapina koja pokriva područje Općine Krapinske Toplice, temelji se na Zakonu o Hrvatskoj gorskoj službi spašavanja (NN 179/06 i 110/15) i predviđa osiguranje sredstava za HGSS koja organizira, unapređuje i obavlja djelatnost spašavanja i zaštite ljudskih života u planinama i na nepristupačnim područjima i u drugim izvanrednim okolnostima.

Sredstva za financiranje redovite djelatnosti stanice osiguravaju se u proračunu Općine na temelju zajednički utvrđenog interesa između Općine i HGSS. Stanica HGSS dužna je Općini podnijeti godišnje Izvješće o izvršenju programa i projekata te utrošku dodijeljenih sredstava u roku od 60 dana od isteka poslovne godine.

Općina Krapinske Toplice, **tijekom 2018**. godine nije imala potrebe za pozivanjem i angažiranjem HGSS – stanica Krapina u smislu provođenja njihovih redovnih aktivnosti, niti u smislu sudjelovanja u sustavu civilne zaštite.

**IV. FINANCIRANJE SUSTAVA CIVILNE ZAŠTITE**

Sredstva namijenjena za financiranje sustava civilne zaštite, ranije sustava zaštite i spašavanja sukladno članku 28. Zakona o zaštiti i spašavanju (NN br. 174/04, 79/07, 38/09 i 127/10) osigurana su i realizirana u Proračunu Općine za 2018. godinu.

**V. NADLEŽNOST I ZADAĆE OPĆINE U SUSTAVU CIVILNE ZAŠTITE**

Poslovi koje je Općina Krapinske Toplice provodila u 2018. godini kako bi sustav civilne zaštite bio što djelotvorniji su sljedeći:

* Izrađen je Program pripremnih i provedbenih aktivnosti za turističku sezonu 2018. godine
* Prijedlog godišnjeg plana vježbi za 2019. godinu
* Donesen je Plan operativne provedbe programa aktivnosti u provedbi posebnih mjera zaštite od požara u 2018.g.
* Donesene su Mjere civilne zaštite u nepovoljnim vremenskim uvjetima 2018./2019. godine
* Izrađena je Procjena rizika Općine Krapinske Toplice uz pomoć ovlaštene tvrtke Planovi i Procjene j.d.o.o. u svojstvu konzultanta
* Pružana je stručna pomoć i dostava potrebnih informacija ovlaštenoj konzultantskoj tvrtki prilikom izrade stručnog dijela Procjene rizika
* Izvršena je kontrola i uvid u Nacrta Procjene rizika
* Vrše se pripreme za izradu Plana djelovanja sustava civilne zaštite
* Dana 22.05.2018.g. izvršen je inspekcijski nadzor po pitanjima iz područja sustava civilne zaštite koju je proveo inspektor DUZS iz PU Krapina te će se temeljem nalaza istog izvršiti određene izmjene i dopune dokumentacije.(ako je bio)
* Na sjednici Općinskog vijeća održanoj 19.12.2017. godine donijeti su dokumenti :
* Analiza stanja sustava civilne zaštite na području Općine Krapinske Toplice za 2018. godinu
* Zaključak o donošenju Godišnjeg plana razvoja za 2018. godinu sa financijskim učincima za trogodišnje razdoblje

**VI. ZAKLJUČAK**

Temeljem analize sustava zaštite i spašavanja može se zaključiti da je stanje sustava zaštite i spašavanja zadovoljavajuće.

Donesen je niz planskih dokumenata koji uređuju stanje sustava zaštite i spašavanja, nositelji zadaća i aktivnosti po mjerama zaštite i spašavanja upoznati su sa planskim dokumentima, a stožer civilne zaštite aktivno je uključen u provođenje mjera zaštite i spašavanja i izradu nove Procjene Rizika.

U narednom periodu potrebno je izraditi novi Plan djelovanja civilne zaštite te sukladno istom izvršiti niz radnji i postupaka kojima se uređuje i unapređuje sustav civilne zaštite na području Općine Krapinske Toplice.

Potrebno je izvršiti edukaciju i uvježbavanje snaga civilne zaštite, te kroz proračun osigurati dostatna financijska sredstva za realizaciju navedenih zadaća.

OPĆINSKO VIJEĆE OPĆINE KRAPINSKE TOPLICE

**P**redsjednik **:**

Zvonko Očić, prof.